Herbertas Vasiljevas

Herbertas Vasiljevas (g. 1976 m. gegužės 23 d. Rygoje) – Latvijos ledo ritulio puolėjas.

Jis yra buvusio Latvijos rinktinės trenerio ir žaidėjo Haraldo Vasiljevo sūnus. 2006 m. jau antrą sezoną jis žaidžia Vokietijos stipriausios lygos DEL klube Krefeldo „Pinguine“. Krefelde jis žaidė ir 1994-95 sezoną. 4 sezonus jis praleido stipriausioje pasaulio ledo ritulio lygoje NHL – per 51 varžybas įmušė 8 įvarčius ir atliko 7 rezultatyvius perdavimus, jis žaidė Floridos „Panthers“, Atlantos „Thrashers“ ir Vankuverio „Canucks“. Latvijos rinktinės sudėtyje jis dalyvavo 4 pasaulio čempionatuose ir 2006 m. olimpinėse žaidynėse, taip pat keliuose patikros turnyruose.

Kategorija:Latvijos ledo ritulininkai
Kategorija:Latvijos olimpiečiai